**TÁJÉKOZTATÓ**

**a 2018. február 28-i képviselőtestületi ülésen elhangzott**

**interpellációkra tett intézkedésekről**

**Auer Miklós képviselő-testületi tag**

* megköszöni a Városgondnokság hozzáállását a hó helyzethez, ügyesek voltak és most lehet közlekedni a városban
* csatlakozni szeretne Ferencz Gyula januári hozzászólásához, amikor is azt mondta, hogy nem építették vissza mindenhol az útburkolatot, ezt ő ismét megerősíti. Konkrétabb példát mond, a mentőállomás előtti járda még mindig nincs pótolva, csetlenek-botlanak az arra járó emberek, akik mennek a mentőállomásra. Az Alkotás, illetve a Kossuth Lajos utcában szintén ez a helyzet, aminek javítását olvasta, hogy március 31-ig tervezik befejezni, időjárás függvényében.
* Hasonló probléma: Mátyás király utca Deák F. utca közti járdaszakaszon, a Rákóczi út északi részén. Vélhetően gyártástechnológiai hiba miatt a burkolat több helyen is elrepedt, ráadásul keresztben, amelyek több centiméteren el is nyúltak, melyek szintkülönbségeket eredményeztek. Sötétben egyre többen botlanak meg illetve esnek el.

*Bebes István polgármester helyben megválaszolta a kérdést. Jelzi, hogy a kátyúzásokat a tél elmúltával, az időjárási viszonyoktól függően lehet elvégezni. Az aszfalt-gyártást az üzemek csak április 15. után kezdik meg, ezt is figyelembe kell venni.*

**Czvitkovics Gyula képviselő-testületi tag**

* szintén megköszöni a városgondnokság munkáját, amelyet ebben a rendkívüli helyzetben végeztek, csak gratulálni lehet hozzá
* Kéri, hogy a hó helyzet miatt kialakult kátyúkat el kellene tüntetni, kérése arra vonatkozna, ahol lehet, a kivágást kellene preferálni, mert az egyszerű kátyúzás nem mindig hatékony

 *Bebes István polgármester helyben megválaszolta a kérdést. Jelzi, hogy a kátyúzásokat a tél elmúltával, az időjárási viszonyoktól függően lehet elvégezni. Az aszfalt-gyártást az üzemek csak április 15. után kezdik meg, ezt is figyelembe kell venni.*

Körmend, 2018. március 20.

Forró Szilvia irodavezető s.k. Sövegjártó Zoltán intézményvezető s.k.